《峡江县》
清代·张埙

县城此荒迥，旅泊良可哀。山势自南来，江声临北开。

野人伐苦竹，落日衔层台。秋风衔石壁，天汉清无埃。

酌酒看鸿雁，怜渠同我来。

作者简介：江苏吴县人，字商言，号瘦铜。乾隆三十四年进士，官内阁中书。考證金石及书画题跋，颇详瞻可喜。书法秀瘦可爱。工诗，少与蒋士铨齐名，以清峭胜。有《竹叶庵集》。